CELEX: 62005CA0409
Language: et
Date: 2009-12-15 00:00:00
Title: Kohtuasi C-409/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Kreeka Vabariik (Liikmesriigi kohustuste rikkumine — Sõjavarustuse maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/5
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Kreeka Vabariik
   (Kohtuasi C-409/05) (1)
   
   (Liikmesriigi kohustuste rikkumine - Sõjavarustuse maksuvaba import)
   2010/C 51/06
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: C. Cattabriga, D. Triantafyllou, H. Støvlbæk ja G. Wilms)
   
      Kostja: Kreeka Vabariik (esindajad: A. Samoni-Rantou, E.-M. Mamouna ja K. Boskovits)
   
      Kostja toetuseks menetlusse astujad: Taani Kuningriik (esindaja: J. Bering Liisberg), Itaalia Vabariik (esindaja: I. Braguglia ja avvocato dello Stato G. De Bellis), Portugali Vabariik (esindajad: C. Guerra Santos, L. Inez Fernandes ja J. Gomes), Soome Vabariik (esindajad: J. Heliskoski ja A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1), artiklite 2, 9, 10 ja 11 ning ajavahemikus pärast 31. maid 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1), artiklite 2, 9, 10 ja 11 rikkumine — Sõjavarustuse maksuvaba import
   
      Resolutsioon
   
   
               1.
            
            
               Kuna Kreeka Vabariik keeldus sõjavarustuse impordi tollimaksuvabastuse tõttu ajavahemikul 1. jaanuarist 1998 kuni 31. detsembrini 2002 sissenõudmata jäänud omavahendite summa arvutamisest ja Euroopa Komisjonile üle kandmisest ning keeldus maksmast viivitusintressi nende omavahendite Euroopa Komisjonile üle kandmata jätmise eest, siis on nimetatud liikmesriik rikkunud kohustusi, mis kuni 31. maini 2000 tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ, Euratom, muudetud nõukogu 8. juuli 1996. aasta määrusega (EÜ, Euratom) nr 1355/96, artiklitest 2 ja 9–11 ning alates sellest kuupäevast nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduse omavahendite süsteemi käsitlev otsus 94/728/EÜ, Euratom artiklitest 2 ja 9–11.
            
         
               2.
            
            
               Mõista kohtukulud välja Kreeka Vabariigilt.
            
         
               3.
            
            
               Jätta Taani Kuningriigi, Itaalia Vabariigi, Portugali Vabariigi ja Soome Vabariigi kohtukulud nende endi kanda.
            
         
      (1)  ELT C 10, 14.01.2006.